გილიერმო როდრიგესი

გილიერმო ანტონიო როდრიგეს ლარა ( დ. 4 ნოემბერს, 1923 ) — ეკვადორელი ყოფილი პოლიტიკური და სამხედრო ლიდერი, რომელიც 1972 წლიდან 1976 წლამდე ეკვადორის დიქტატორი იყო. იგი ხელისუფლებაში მოვიდა მას შემდეგ, რაც სათავეში ჩაუდგა 1972 წლის სამხედრო გადატრიალებას პრეზიდენტ ხოსე მარია ველასკო იბარას წინააღმდეგ. მან თავისი მმართველობა დაახასიათა როგორც „რევოლუციური და ნაციონალისტური“.

ბიოგრაფია

როდრიგესი დაიბადა პუხილიში, კოტოპახის პროვინციაში, 1923 წლის 4 ნოემბერს. მან გაიარა შტაბის, არარეგულარული საომარი მოქმედებების ორიენტაციისა და ტექნიკური მართვის კურსები პანამაში მდებარე „ამერიკის სკოლაში“ (School of the Americas). 

როგორც არმიის სარდალი, ის სათავეში ჩაუდგა სამხედრო გადატრიალებას, რომელიც საზღვაო ძალების მეთაურის, ხორხე კეიროლოს მიერ იქნა აღსრულებული. პრეზიდენტი ხოსე მარია ველასკო აიძულა გადასახლებულიყო ბუენოს-აირესში, არგენტინაში. მისი მმართველობის პერიოდში, ნავთობზე ფასების ზრდის წყალობით, ეკვადორმა მნიშვნელოვანი ეკონომიკური ზრდა განიცადა. ნავთობიდან მიღებულმა სიმდიდრემ მის ადმინისტრაციას საშუალება მისცა, დაეწყო საზოგადოებრივი სამუშაოების პროგრამები, რაც მოიცავდა საავადმყოფოების, სკოლების, გზების მშენებლობას (განსაკუთრებით აღსანიშნავია კიტო-ტულკანის გზის მოასფალტება), ესმერალდასის ნავთობგადამამუშავებელი ქარხნის აშენებასა და შეიარაღებული ძალების ახალი აღჭურვილობით მომარაგებას. 1975 წელს ზოგიერთმა სამხედრო ოფიცერმა მის წინააღმდეგ გადატრიალების წარუმატებელი მცდელობა განახორციელა. ეკვადორის სამხედრო ხელმძღვანელობამ იგი ხელისუფლებას 1976 წლის იანვარში ჩამოაშორა.Martz, p. 6

როდრიგესს 2023 წლის 4 ნოემბერს 100 წელი შეუსრულდა. 102 წლის ასაკში ის ამჟამად მსოფლიოში ყველაზე ხანდაზმული ცოცხალი ყოფილი სახელმწიფო ლიდერია.

სქოლიო

კატეგორია:პრეზიდენტები
კატეგორია:ეკვადორის პრეზიდენტები
კატეგორია:პოლიტიკოსები